Yrkingaupplestur og tónleikur á bókasavninum til mentanarnáttina Nýggjar skaldarøddir og nýggj sjónarhorn eru nútíðin og geva okkum ein undanráka av framtíðini. Útsetta mentanarnáttin í Tórshavnar kommunu verður fríggjakvøld 10. september. Á Býarbókasavninum verður yrkingaupplestur við tveimum ungum yrkjarum: Daniu O. Tausen og Beinir Bergssyni. Eisini kemur Bartal Augustinussen við gittaranum og fer at spæla nøkur løg. Dania gav yrkingasavnið Skál út í fjør, sum snýr seg um ungdóm, átrúnað og at finna seg sjálva. Beinir hevur givið tvey yrkingasøvn út. Tann lítli drongurin og beinagrindin kom í 2017, og snýr seg um sorg og barndóm. Sólgarðurin kom út fyrr í ár, og snýr seg um menn, homoseksualitet og kærleika. Tiltakið er ókeypis og øll eru vælkomin!